A Tanács határozata

(1988. június 24.)

a klór-alkáli elektrolízis iparágon kívüli egyéb ágazatokból származó higany tekintetében a Rajna vegyi szennyezés elleni védelméről szóló egyezmény IV. mellékletének kiegészítéséről

(88/382/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 130 S cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a 77/586/EGK határozattal [3] a Közösség megkötötte a Rajna vegyi szennyezés elleni védelméről szóló egyezményt – a továbbiakban: Vegyi Egyezmény –, valamint a Rajna szennyezés elleni védelmére alakult nemzetközi bizottságról – a továbbiakban: a Nemzetközi Bizottság – szóló, 1963. április 29-én Bernben aláírt Megállapodás Kiegészítő megállapodását;

mivel az Egyezmény 5. cikke értelmében a Nemzetközi Bizottság a Vegyi Egyezmény IV. mellékletének módosításai formájában határértékeket javasol bizonyos anyagoknak a Rajna-medence felszíni vizeibe való kibocsátásával kapcsolatban; mivel a Vegyi Egyezmény 14. cikke értelmében az Egyezményt aláíró Szerződő Feleknek ezeket a módosításokat egyhangúlag kell elfogadniuk azok hatálybalépéséhez;

mivel a Vegyi Egyezmény IV. mellékletének kiegészítésére szánt javaslat formájában a Nemzetközi Bizottság megállapította a klór-alkáli elektrolízis iparágon kívüli egyéb iparágak által kibocsátott higanyra vonatkozó határértékeket;

mivel a 84/156/EGK irányelv [4] meghatározza a klór-alkáli elektrolízis iparágon kívüli egyéb ágazatok által a Közösség vízi környezetébe kibocsátott higanyra vonatkozó határértékeket; mivel ezek a határértékek megegyeznek a Nemzetközi Bizottság javaslatában szereplőkkel;

mivel a kérdéses irányelv 4. cikke előírja, hogy a tagállamok konkrét programokat dolgozzanak ki az olyan higanykibocsátások csökkentésére, amelyek több olyan forrásból származnak, amelyek nem ipari üzemek; mivel a Nemzetközi Bizottság javaslatában nincsenek ilyen rendelkezések;

mivel kívánatos, hogy a Közösség, mint az Egyezményt aláíró Szerződő Fél elfogadja a fent említett javaslatot,

A KÖVETKEZŐKÉPPEN HATÁROZOTT:

1. cikk

A Rajna szennyezés elleni védelmére alakult Nemzetközi Bizottság javaslatát, amelyet a klór-alkáli elektrolízis iparágon kívüli egyéb ágazatokból származó higany tekintetében a Rajna vegyi szennyezés elleni védelméről szóló egyezmény IV. mellékletének kiegészítésére szánnak, a Tanács az Európai Gazdasági Közösség nevében elfogadja.

A javaslat szövegét csatolták ehhez a határozathoz.

2. cikk

Ezt a határozatot más közösségi szabályok különös rendelkezéseinek, különösen a 84/156/EGK irányelv 4. cikkének sérelme nélkül kell alkalmazni.

3. cikk

A Tanács elnöke az 1. cikkben említett javaslat elfogadásáról a Vegyi Egyezményben meghatározott eljárások szerint értesíti a Svájci Államszövetség kormányát.

Kelt Luxembourgban, 1988. június 24-én.

a Tanács részéről

az elnök

M. Bangemann

[1] 1988. június 15-i vélemény (a Hivatalos Lapban még nem tették közzé).

[2] HL C 105., 1987.4.21., 17. o.

[3] HL L 240., 1977.9.19., 35. o.

[4] HL L 74., 1984.3.17., 49. o.

--------------------------------------------------

A Rajna szennyezés elleni védelmére alakult nemzetközi Bizottság, javaslata a Rajna vegyi szennyezés elleni védelméről szóló, 1976. december 3-án Bonnban aláírt egyezmény IV. mellékletének kiegészítésére

A RAJNA SZENNYEZÉS ELLENI VÉDELMÉRE ALAKULT NEMZETKÖZI BIZOTTSÁG,

tekintettel a Rajna vegyi szennyezés elleni védelméről szóló, 1976. december 3-án Bonnban aláírt egyezményre,

tekintettel különösen annak 3., 4., 5. és 14. cikkére,

tekintettel a Svájcban, Badenben 1979. június 28-án előterjesztett és a fenti egyezmény IV. mellékletét a klór-alkáli elektrolízist folytató létesítményekből származó higanykibocsátásokra vonatkozó határértékkel kiegészíteni kívánó javaslatra,

AZ EGYEZMÉNY ALÁÍRÓ FELEINEK JAVASOLJA,

hogy az 1976. december 3-i egyezmény IV. mellékletét a higany tekintetében a következőképpen egészítsék ki:

Vegyi anyag vagy vegyi anyagok csoportja | Eredet | Határérték egy vegyi anyag maximális koncentrációjára vonatkoztatva | Határérték egy vegyi anyag maximális mennyiségére vonatkoztatva | A jelenlegi kibocsátásokra vonatkozó határidő | Megjegyzések |

1 | 2 | 3 | 4 | 5 | 6 |

Higany | 1.Higanykatalizátorokat használó vegyipar | | | | ,,, |

1.1Vinil-klorid előállításához | 0,05 milligramm higany a kibocsátott anyag egy literében | 0,1 gramm higany a vinil-klorid termelési kapacitásának minden tonnája után | 1989. július 1. | |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | A jelenlegi kibocsátások esetében alkalmazandó ideiglenes határérték 0,2 gramm higany a vinil-klorid termelési kapacitásának minden tonnája után | 1986. július 1. | |

1.2Egyéb termékek előállításához | 0,05 milligramm higany a kibocsátott anyag egy literében | 5 gramm higany a kezelt higany minden kilogrammja után | 1989. július 1. | ,,, |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | A jelenlegi kibocsátások esetében alkalmazandó ideiglenes határérték 10 gramm higany a kezelt higany minden kilogrammja után | 1986. július 1. | |

2.Vinil-klorid gyártása során használt higanykatalizátorok előállítása | 0,05 milligramm higany a kibocsátott anyag egy literében | 0,7 gramm higany a kezelt higany minden kilogrammja után | 1989. július 1. | |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | A jelenlegi kibocsátások esetében alkalmazandó ideiglenes határérték 1,4 gramm higany a kezelt higany minden kilogrammja után | 1986. július 1. | |

3.Szerves és szervetlen higanyvegyületek előállítása (a 2. pont alá tartozó termékek kivételével) | 0,05 milligramm higany a kibocsátott anyag egy literében | 0,05 gramm higany a kezelt higany minden kilogrammja után | 1989. július 1. | |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | A jelenlegi kibocsátások esetében alkalmazandó ideiglenes határérték 0,1 gramm higany a kezelt higany minden kilogrammja után | 1986. július 1. | |

4.Higanyt tartalmazó primer telepek gyártása | 0,05 milligramm higany a kibocsátott anyag egy literében | 0,03 gramm higany a kezelt higany minden kilogrammja után | 1989. július 1. | ,,, |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | A jelenlegi kibocsátások esetében alkalmazandó ideiglenes határérték 0,05 gramm higany a kezelt higany minden kilogrammja után | 1986. július 1. | |

5.Nemvasfémipar | | | | ,,,, |

5.1Higany hasznosítására szolgáló létesítmények | 0,05 milligramm higany a kibocsátott anyag egy literében | | 1989. július 1. | |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | | 1986. július 1. | |

5.2Nemvasfémek kinyerése és finomítása | 0,05 milligramm higany a kibocsátott anyag egy literében | | 1989. július 1. | |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | | 1986. július 1. | |

6.Higanyt tartalmazó mérgező hulladékok kezelésére szolgáló létesítmények | 0,05 milligramm higany a kibocsátott anyag egy literében | | 1989. július 1. | ,,, |

A jelenlegi kibocsátások esetében alkalmazandó ideiglenes határérték 0,1 milligramm higany a kibocsátott anyag egy literében | | 1986. július 1. | |

Ha szükséges, a Nemzetközi Bizottság egy későbbi időpontban más iparágakra, úgymint a papíriparra, az acéliparra és a széntüzelésű erőművekre vonatkozó határértékeket javasol. Ezalatt a kormányok az Egyezmény 3. és 4. cikke szerint, önállóan állapítják meg a higanyra vonatkozó kibocsátási szabványokat. Ezeknek a szabványoknak figyelembe kell venniük a rendelkezésre álló legjobb műszaki eszközöket, és nem lehetnek kevésbé szigorúak, mint a IV. mellékletben szereplő legközelebbi összemérhető határérték.

Az Egyezmény 14. és 19. cikke szerint ezek a rendelkezések azután lépnek hatályba, hogy azokat az Egyezmény Szerződő Felei egyhangúan elfogadták.

A Szerződő Felek az elfogadásról tájékoztatják a Svájci Konföderáció kormányát, amely elismervényt ad az értesítés kézhezvételéről.

--------------------------------------------------